Legal Document

Category: 67

Text:
8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 17666 της 26 Σεπτ./2 Οκτ. 1980 (ΦΕΚ Β΄999) Περί καθορισμού δαπανών μεταθέσεως και αποσπάσεως του επί σχέσει εργασίας ιδιωτικού δικαίου Προσωπικού του Δημοσίου και Ν.Π.Δ.Δ. 1.Έχοντες υπόψη τας διατάξεις: α)Του άρθρ.5 παρ.1 του Ν.Δ. 1198/72 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ και των ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας» (Φ.Ε.Κ. 109/Α/72). 2.Του Π.Δ. 494/79 (ΦΕΚ 152/Α/79). 3.Του Νόμ. 993/79 (ΦΕΚ 281/Α/79). β)Την, διά του υπ’ αριθ.Φ.43580/7651/20.6.80 εγγράφου του Υπουργείου Οικονομικών, διατυπωθείσαν σχετικήν πρότασιν. γ)Σχετικήν γνωμοδότησιν του κατά το άρθρ.6 παρ.1 του Ν.Δ. 1198/72 Τμήματος Αμοιβής και Όρων Εργασίας Εργαζομένων εις τον Δημόσιον Τομέα του Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 1.7.1980, την οποία αποδεχόμεθα. Σελ.358,638(α) Τεύχος Η53-Σελ.70 δ)Το γεγονός ότι συντρέχει περίπτωσις αδυναμίας υπογραφής ειδικής συλλογικής συμβάσεως εργασίας διά το κατωτέρω προσωπικόν, αποφασίζομεν: 1.Καθορίζομεν τας δαπάνας μεταθέσεως και αποσπάσεως του επί σχέσει εργασίας ιδιωτικού δικαίου Προσωπικού του Δημοσίου και ΝΠΔΔ, ως ακολούθως: α)Οι επί σχέσει εργασίας ιδιωτικού δικαίου μισθωτοί του Δημοσίου και ΝΠΔΔ αποσπώμενοι κατ’ εφαρμογήν των διατάξεων του Νόμ. 993/79, εις υπηρεσίας εδρευούσας εκτός της έδρας της κυρίας των θέσεων, δικαιούνται οδοιπορικών εξόδων. Εφόσον ο τόπος ένθα αποσπώνται απέχει από της έδρας των πέραν των 20 χιλιομέτρων, δικαιούνται και ημερησίας αποζημιώσεως δι’ εκάστην ημέραν αποσπάσεως και μέχρι 40 ημερών κατ’ ανώτατον όριον. Ως ημερησία αποζημίωσις ορίζεται το 1/25 του νομίμου μισθού διά τους επί μισθώ αμειβομένους και εν ημερομισθίον διά τους επί ημερομισθίω αμειβομένους. Οι κατά παράτασιν της αρχικής αποσπάσεως παραμένοντας εις την εις ην απεσπάσθησαν θέσιν δεν δικαιούνται αποζημιώσεως κατά το χρονικόν διάστημα της παρατάσεως της αποσπάσεως. Οι ως άνω μισθωτοί αποσπώμενοι εις υπηρεσίας εδρευούσας εντός της περιφερείας της τέως Διοικήσεως Πρωτευούσης, της πόλεως Θεσσαλονίκης και εκ της περιφερείας του Νομού εις την έδραν της Νομαρχίας, δεν δικαιούνται της κατά την προηγουμένην παράγραφον ημερησίας εκτός έδρας αποζημιώσεως. Οι εν αποσπάσει μισθωτοί απομακρυνόμενοι εκ του τόπου της αποσπάσεώς των προς εκτέλεσιν υπηρεσίας, δεν δικαιούνται ημερησίας αποζημιώσεως διά τας ημέρας καθ’ ας καταβάλλεται αυτοίς ημερησία αποζημίωσις λόγω αποσπάσεως. Οι πέραν του τριμήνου εν αποσπάσει επί σχέσει εργασίας ιδιωτικού δικαίου μισθωτοί δικαιούνται των κομίστρων μεταφοράς οικοσυσκευής βάρους μέχρι 1.000 χιλιογράμμων. 2.Ε.μ.8 Προσωπικό με σχέση ιδιωτικού δικαίου β)Οι μετατιθέμενοι επί σχέσει εργασίας ιδιωτικού δικαίου μισθωτοί του Δημοσίου και ΝΠΔΔ δικαιούνται: 1)Οδοιπορικών εξόδων αυτών και της οικογενείας των. 2)Δαπανών μεταφοράς της οικοσκευής των. 3)Ημερησίας αποζημιώσεως οριζομένης εις το 1/25 του νομίμου μισθού δια τους επί μισθώ αμειβομένους και έν ημερομίσθιον δια τους επί ημερομησθίω αμειβομένους. 4)Δαπανών πρώτης εγκαταστάσεως. Μέλη της οικογενείας του μισθωτού είναι η σύζυγος, τα άρρενα τέκνα μέχρι 18 ετών ή εν περιπτώσει σωματικής ή πνευματικής ανικανότητος ανεξαρτήτως ηλικίας αυτών και τα άγαμα θήλεα, ως και είς οικιακός βοηθός μόνον δια τους εγγάμους. Ως μέλη της οικογενείας του μισθωτού, νοούνται και οι γονείς του μισθωτού, ως και αι άγαμοι αδελφαί αυτού, εφ’ όσον αποδεδειγμένως διατρέφονται υπό του μισθωτού και συνοικούσι μετ’ αυτού. Επί μεταθέσεως εγγάμου θήλεως μισθωτού ως μέλη της οικογενείας νοούνται: Ο σύζυγος, τα άρρενα τέκνα μέχρι 18 ετών ή εν περιπτώσει σωματικής ή πνευματικής ανικανότητος ανεξαρτήτως ηλικίας αυτών και τα άγαμα θήλεα, εφ’ όσον ο σύζυγος τυγχάνει άπορος, της απορίας του ταύτης διαπιστουμένης αρμοδίως. Τα μέλη των οικογενειών των μετατιθεμένων ως άνω μισθωτών ταξιδεύουν εις ας θέσεις και οι μετατιθέμενοι μισθωτοί, εξαιρέσει του οικιακού βοηθού, όστις ταξιδεύει εις την Γ΄ θέσιν. γ.Αι εις τους επί σχέσει εργασίας ιδιωτικού δικαίου μισθωτούς του Δημοσίου και ΝΠΔΔ, αναγνωριζόμεναι λόγω μεταθέσεως δαπάναι πρώτης εγκαταστάσεως καθορίζονται εις ποσοστόν του βασικού μισθού ή του βασικού ημερομισθίου προσηυξημένου δια του επιδόματος πολυετούς υπηρεσίας ως ακολούθως: (1)Εις τους εγγάμους τους μετακινουμένους μετά της οικογενείας, το 1/2 του μισθού ή 15 ημερομίσθια. (2)Εις τους αγάμους τους μετακινουμένους μετά της πατρικής των οικογενίας, το 1/3 του μισθού ή 10 ημερομίσθια. (3)Εις τους εγγάμους τους μετακινουμένους άνευ της οικογενείας των και τους αγάμους το 1/4 του μισθού ή 7 ημερομίθια. Τα κατά τ’ ανωτέρω ποσά δεν δύναται να υπερβούν τας δραχ.12.000. Τα ποσά ταύτα δύνανται να αυξομειώνται δι’ αποφάσεως ημών. δ.Δεν καταβάλλονται έξοδα πρώτης εγκαταστάσεως εις τους μετατιθεμένους εν συνεχεία αποσπάσεώς των εις τον αυτόν τόπον, δι’ ην κατεβλήθη αποζημίωσις λόγω αποσπάσεως πέραν των 30 ημερών.  ε.Επί μεταθέσεως συζύγων μισθωτών εις τον αυτόν τόπον, εξόδων πρώτης εγκαταστάσεως δικαιούνται ο εις των συζύγων, καταβάλλονται δε ταύτα βάσει των αποδοχών και του επιδόματος πολυετούς υπηρεσίας (τριετίαι) του με μείζονας αποδοχάς μισθοδοτουμένου μισθωτού. ς.Εις τους μετατιθεμένους ή αποσπασμένους μισθωτούς παρέχεται ημερησία αποζημίωσις, από της ημέρας της αναχωρήσεως συμπεριλαβανομένης μέχρι και της ημέρας της αφίξεώς των εις την νέαν έδραν, ουχί όμως δια πλείονας των τριών ημερών. Εις περίπτωσιν μετακινήσεως δια θαλασσίου μέσου μεταφοράς εφόσον δεν υφίσταται συγκοινωνιακόν μέσον, η κατά τ’ ανωτέρω αποζημίωσις, δύναται να παρασχεθή δια πέντε ημέρας. 2.Η αναγνώρισις και εκκαθάρισις των υπό του παρόντος προβλεπομένων δαπανών εν γένει ενεργείται βάσει των δικαιολογητικών των καθοριζομένων δια της υπ’ αριθ. 128676/4488/1976 αποφάσεως Υπουργού Οικονομικών δια τους δημοσίους υπαλλήλους. 3.Δια τα υπό της παρούσης ρυθμιζόμενα θέματα δεν ισχύουν αι διατάξεις της υπ’ αριθ. 21091/1946 αποφάσεως των Υπουργών Οικονομικών και Εργασίας. 4.Η ισχύς της παρούσης άρχεται από της 1 ης  Σεπτ. 1980.